text: 19 ¿Imataq Diosta tukuy almanchikwan yupaychayrí? Alma rimayqa, kawsay, ruwayta atisqanchik, yuyay ima niyta munan. Alma rimay sunqumanta, kallpamanta, yuyaymanta ima parlanapaq uqharikuptin, ¿imaraykutaq Marcos 12:30 chay rimaykunata jukmanta juk uqharin? Sutʼincharina. Ñawpa tiempopiqa, juk runa pay kikin (almanta) wata runa kananpaq vendekuyta atiq. Chaywanpis, ichá mana tukuy sunqunwanchu, nitaq tukuy kallpanwanchu chayri tukuy yuyayninwanchu patronninpaq llamkʼaq (Colosenses 3:22). Chayraykuchá Jesusqa, chay rimaykunata jukmanta juk uqharispa, Jehovata tukuy atisqanchikwan yupaychanata nichkarqa. Arí, tukuy kawsayninchikwan paypaq llamkʼananchik tiyan.